Il-karozzi ġodda naqsu b'27% fl-2020 L-għadd ta' vetturi ġodda fit-toroq Maltin fl-2020 kien ilaħħaq id-19,480, l-inqas ammont reġistrat fl-aħħar snin. Dan kien ifisser ukoll tnaqqis ta' aktar min 27% meta mqabbel mal-2019. Ċifri maħruġa mill-Uffiċċju Nazzjonali tal-Istatistika (NSO) juru li fit-tieni kwart tas-sena li għaddiet kien reġistrat l-inqas numru ta' vetturi b'liċenzja ġdida (3,679). L-istess kien osservat fir-rigward tal-inċidenti tat-traffiku, li raw tnaqqis ta' 25% fl-2020 meta mqabbel mal-2019. B'kollox is-sena li għaddiet kienu rrapportati 11,950 inċident.